Rukometna reprezentacija Japana

**Rukometna reprezentacija Japana** predstavlja Japan na međunarodnim rukometnim natjecanjima te se nalazi pod ingerencijom Rukometnog saveza Japana. Japan je članica IHF-a još od 1952. godine te je sudjelovala na nekolicini međunarodnih natjecanja. Aktualni izbornik je islandski trener Dagur Sigurðsson, koji je reprezentaciju preuzeo 2017. godine..

Unatoč priličnoj dominaciji na kontinentalnoj sceni, posebice tokom 70-ih godina i domincije Istočne grupe u sklopu AHF-a, Japan je ostvario tek neznatan uspjeh na međunarodnoj sceni. Unatoč višestrukim nastupina, nikada nisu bili bolji od desetog mjesta na Svjetskim prvenstvima, odnosno devetog mjesta na Olimpijskim igrama. Godine 1997. postali su prva neeuropska i prva azijske zemlja koja je organizirala Svjetsko prvenstvo, a godine 2020. bili su zaduženi i za organizaciju olimpijskog turnira.

Japan je poznat kao izrazito korektna momčad s malo prekršaja i kartona; godine 2011., na svjetskom prvenstvu, dobili su *fair-play* nagradu.

## Historija

Rukometni savez Japana je još 1952. godine postao punopravni član IHF-a, a 1961. godine su ostvarili svoj prvi nastup na IHF Svjetskom prvenstvu, postavši prva azijska i tek druga neeuropska reprezentacija (nakon Brazila na prvenstvu iz 1958.) koja je nastupila na tom natjecanju. Iako su na prvenstvu 1970. godine osvojili deseto mjesto, što ostaje njihov najbolji plasman, Japan je nizao prilično loše rezultate u direktnim okršajima s europskim momčadima, koje su dominirale svjetskim rukometom. Ipak, sve do 1982. godine, Japan je redovno sudjelovao na svim Svjetskim prvenstvima. U ovom periodu također nastupaju i na Olimpijskim igrama, ali ni tu, unatoč činjenici da su bili dominantna azijska reprezentacija, ne uspijevaju ostvariti bolje rezultate u srazu s europskim reprezentacijama.

Krajem 70-ih godina, kada su se azijske reprezentacije organizirale u AHF, Japan se isprva nametnuo kao dominantna kontinentalna sila, osvojivši zlato na prva dva Azijska prvenstva. Iako je Južna Koreja preuzela primat od 1983., Japan je nastavio osvajati medalje te je bio u samom vrhu azijskog rukometa u periodu kada su unutar federacije vladali zaoštreni odnosi između Zapadne grupe, koja je predstavljala arapske zemlje, i one Istočne, koja se odnosila na zemlje Dalekog Istoka.

Godine 1997., Japan je, temeljem ranije odluke IHF-a, organizirao Svjetsko prvenstvo, postavši tako prva azijska i prva neeuropska zemlja koja je bila domaćin tog turnira. To je prvenstvo bilo tek drugo s tada novim pravilom o sudjelovanju 24 reprezentacije, i Japan ga je kao domaćin dobro iskoristio kako bi, nakon pobjeda nad Saudijskom Arabijom i Alžirom, prvi put osigurao prolaz u osminu finala. Tamo su, doduše, odmah izgubili od Francuske, koja će kasnije osvojiti broncu, ali s tijesnih 22:21. Iako su završili na 15. mjestu u konačnom poretku, što je lošije od desetog mjesta iz 1970., Japan je 1997. godine prvi put ostvario plasman u drugi krug natjecanja.

Iako je početkom 2000-ih Japan i dalje bio među najboljim reprezentacijama Azije, nastupi na Svjetskim prvenstvima su se prorijedili, dok su nastupi na Olimpijskim igrama postali nepostojeći. U tom su periodu azijskim rukometom dominirali Kuvajt i Južna Koreja, dok je Japan osvojio tek jedno srebro i jednu broncu. Nakon osvojene bronce na Azijskom prvenstvu 2016. godine, Japan je izborio novi nastup na Svjetskom prvenstvu u Francuskoj, gdje su završili na 22. mjestu, nakon igranja u President's Cupu.

## Aktualni sastav

Izbornik:  Dagur Sigurðsson

## Izbornici

**Napomena:** *Zbog nedostupnosti informacija, podaci u ovoj tablici su nepotpuni i moguće su češće promjene kako nove informacije budu pristizale.*

:*Ažurirano [[25. siječnja]] [[2017.]]*
:*Statistike se odnose samo na službene utakmice reprezentacije, ne i na prijateljske ili druge neslužbene utakmice.*

## Nastupi na međunarodnim natjecanjima

### [[IHF Svjetsko prvenstvo u rukometu|IHF Svjetsko prvenstvo]]

: Podaci za kvalifikacijski turnir su nepotpuni, zbog čega su oni poznati stavljeni u italik i zbog čega će konačni zbroj također biti u italiku.

### [[Azijsko rukometno prvenstvo]]

: Podaci za ovaj turnir su nepotpuni, zbog čega su oni poznati stavljeni u italik i zbog čega će konačni zbroj također biti u italiku.

### [[Rukomet na Olimpijskim igrama|Olimpijske igre]]

: Informacije o kvalifikacijskom turniru su nepotpune, zbog čega je stanje navedeno kao u tablici. Konačna bilanca vezana uz te podatke će, zbog nepotpunosti istih,  biti prikazana u italiku.
: Informacije o Azijskom prvenstvu 1995., koje je služilo kao kvalifikacijski turnir, nepotpune su zbog čega su informacije prikazane kao nepoznate. Konačna bilanca vezana uz te podatke će, zbog nepotpunosti istih,  biti prikazana u italiku.

## Sastavi

## Vanjske veze
* The national handball team
* Japan Handball League Official Website